Foreningen Nej til CO2-lagring forsøger at skabe opmærksomhed omkring deres sag med en dødsannonce i Aabybro Posten. Dødsannoncen beskriver et skrækscenarie som konsekvens af det planlagte CO2 -lager, som Vattenfall planlægger at placere i undergrunden i Brovst-Aabybro- området. Det er CO2 fra Nordjyllandsværket, der skal placeres her. - Folk ved alt for lidt om det heroppe, siger Torben Christiansen, der indrykkede annoncen. Dødsannoncen er blevet indrykket i samme uge, hvor foreningen Nej til CO2-lagring har planlagt en demonstration i København i anledning af, at politikerne på Christiansborg skal førstebehandle et forslag, der giver grønt lys til CO2-lagring i undergrunden i Danmark.

Opsummering:
Modstandere af et planlagt CO2-lager i undergrunden i Jammerbugt Kommune har indrykket en dødsannonce for Aabybro.